stanford-oval/wikipedia huggingface dataset:
วัดมงคลเทพ

| วัดมงคลเทพ |
| --- | --- |

ที่ตั้ง: ตำบลปากน้ำ อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดมงคลเทพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอบางคล้า จังหวัดฉะเชิงเทรา มีที่ดิน 75 ไร่ 2 งาน 26 ตารางวา และยังเป็นสำนักปฏิบัติธรรมประจำจังหวัดฉะเชิงเทราแห่งที่ 27
วัดมงคลเทพได้รับอนุญาตให้สร้างวัดเมื่อวันที่ 11 ตุลาคม พ.ศ. 2537 ตั้งวัดเมื่อวันที่ 3 มิถุนายน พ.ศ. 2542 โดยมีนางสาวเสนาะ ปานท่าไข่ เป็นผู้ขออนุญาตสร้างวัดและบริจาคที่ดินเนื้อที่ 53 ไร่ 1 งาน 89 ตารางวา มีเจ้าอาวาสรูปที่ 1 พระอธิการบัญชา สิริวิชฺชโย ปัจจุบันได้รับแต่งตั้งเป็น พระครูภาวนาสิทธิคุณ วิ. ชพ. วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554
สิ่งก่อสร้างส่วนใหญ่เป็นอาคารร่วมสมัย แบบอาคารต่าง ๆ จะตกแต่งแบบเรียบง่าย อุโบสถเริ่มสร้างเมื่อ พ.ศ. 2551 2553 เป็นอุโบสถยกฐานสูง 1.5 เมตร ขนาด กว้าง 9.40 เมตร ยาว 30.50 เมตร  ภายในอุโบสถที่ผนัง และพื้น ปูด้วยหินอ่อน ผนังภายนอก ก่ออิฐฉาบปูนแล้วฉาบด้วยทรายล้างสีขาว หน้าบันด้านทิศตะวันออก เป็นอลูมิเนียม นูนต่ำ รูปองค์สมเด็จพระสัมมาสัมพุทธเจ้า พิสดารกาย 100 องค์ หน้าบันด้านทิศตะวันตก เป็นอลูมิเนียม นูนต่ำ รูปพระมงคลเทพมุนี (สด จนฺทสโร) จำนวน 101 องค์ มีช่อฟ้า ด้านละ 3 ช่อ อุโบสถล้อมรอบด้วยกำแพงแก้ว ขนาดกว้าง 33.75 เมตร ยาว 54.85 เมตร พระประธานในอุโบสถนามว่า พระพุทธเจ้าองค์ต้นธาตุต้นธรรม
วัดมณฑป

วัดมณฑป อาจหมายถึง
วัดมณฑป กรุงเทพมหานคร
วัดมณฑป จังหวัดกำแพงเพชร
วัดมณฑป จังหวัดขอนแก่น
วัดมณฑป จังหวัดพระนครศรีอยุธยา
สี่แยกภาคเหนือ

| --- | --- |


ชื่ออักษรไทย: ภาคเหนือ
ที่ตั้ง: ตำบลชมพู อำเภอเมือง จังหวัดลำปาง
ทิศทางการจราจร
↑: ถนนซุปเปอร์ไฮเวย์ลำปาง-งาว » แยกเวียงทอง  ต่อไปยัง เชียงราย เชียงรุ่ง(สิบสองปันนา) เชียงตุง
→: ทางหลวงฯ 11,ทางหลวงฯ 127 (เลี่ยงเมือง) » แยกโยนก  ต่อไปยัง เชียงทอง(หลวงพระบาง) สี่แยกอินโดจีน ดานัง
↓: ถนนซุปเปอร์ไฮเวย์ลำปาง-งาว » แยกย่าเป้า  ต่อไปยัง กรุงเทพ ย่างกุ้ง นราธิวาส สิงคโปร์
←: ถนนซุปเปอร์ไฮเวย์เชียงใหม่-ลำปาง ทางหลวงพิเศษหมายเลข 5 » แยกนาก่วม  ต่อไปยัง เชียงใหม่
สี่แยกภาคเหนือ หรือ สี่แยกห้าเชียง ตั้งอยู่บนจุดตัดของทางหลวงแผ่นดินหมายเลข 1 และ ทางหลวงแผ่นดินหมายเลข 11 จังหวัดลำปาง อยู่ในเขตของ เทศบาลนครลำปาง ซึ่งในอนาคตจะมี ทางหลวงพิเศษหมายเลข 5
ถนนมอเตอร์เวย์ลำปาง-เชียงใหม่ ยกระดับเหนือทางหลวงแผ่นดินหมายเลข 11
ข้ามถนนพหลโยธิน ไปจนถึงจังหวัดเชียงใหม่อีก 1 สาย (โครงการในอนาคต) ซึ่งโครงการนี้กำลังอยู่ในระหว่างการออกแบบและการวางแผน โดยจะมีการสร้างทางแยกต่างระดับ บริเวณจุดตัดถนนพหลโยธิน ซึ่งในส่วนนี้ จะมีการขอเวนคืนพื้นที่บางส่วนบริเวณใกล้เคียง เพื่อให้มีพื้นที่เพียงพอในการก่อสร้างทางแยกต่างระดับ ส่วนถนนพหลโยธิน จะมีการก่อสร้างทางคู่ขนานเพิ่มเติม ฝั่งละ 2 ช่องจราจร จากหน้าห้างบิ๊กซีลำปาง ไปจนถึงหน้าองค์การบริหารส่วนจังหวัดลำปาง อำเภอเกาะคาด้วย รวมทั้งการก่อสร้างสะพานข้ามแม่น้ำวังเพิ่มอีกหนึ่งแห่งเพื่อเชื่อมทางหลวงพิเศษหมายเลข 5
ความสำคัญ

สี่แยกภาคเหนือ เป็นแยกที่เป็นเสมือนศูนย์กลางการเดินทางในภาคเหนือตอนบน เนื่องจากเป็นจุดตัดของแนวเหนือ-ใต้ (ถนนพหลโยธิน) และ ตะวันออก-ตะวันตก (ทางหลวงหมายเลข 11) สามารถเดินทางไปยังเชียง หรือเมือง ที่สำคัญทั้ง 5 ของอดีตอาณาจักรล้านนาได้ คือ เชียงใหม่ เชียงราย เชียงตุง เชียงทอง และ เชียงรุ่ง จึงได้ชื่อว่า สี่แยกห้าเชียง
หลักกิโลเมตรห้าเชียง

ด้วยเหตุว่าสี่แยกห้าเชียง เป็นสี่แยกที่สำคัญในฐานะประตูสู่ล้านนา เป็นจุดเริ่มต้นศูนย์กลางของภาคเหนือตอนบน ดิเรก ก้อนกลีบ ผู้ว่าราชการจังหวัดลำปางจึงมีแนวคิดในการสร้างสิ่งก่อสร้างที่เป็นสัญลักษณ์ของการกำหนดเมืองลำปาง ซึ่งได้ทำการสร้างเป็นหลักกิโลเมตรขนาดใหญ่ ความสูง 14 เมตร กว้าง 7 เมตร ใช้งบประมาณในการก่อสร้าง 2.8 ล้านบาท จากกองทุนพัฒนาชุมชนในพื้นที่รอบโรงไฟฟ้าในจังหวัดลำปาง ก่อสร้างแล้วเสร็จเมื่อวันที่ 7 กรกฎาคม พ.ศ. 2551 ในอนาคตคาดว่าน่าจะมีการทุบทำลายหลักกิโลเมตรนี้ทิ้งไป เนื่องจากต้องใช้พื้นที่ในการก่อสร้างทางแยกต่างระดับ บริเวณจุดตัดทางหลวงแผ่นดินหมายเลข 1, ทางหลวงแผ่นดินหมายเลข 11 และทางหลวงพิเศษหมายเลข 5
สีชัง (เพลง)

เพลงสีชัง  เป็นเพลงที่นำเนื้อร้องมาจากบทละคอนร้องเรื่อง "พระร่วง" หรือ "ขอมดำดิน" บทพระราชนิพนธ์ในพระบาทสมเด็จพระมงกุฏเกล้าเจ้าอยู่หัว เมื่อ พ.ศ. 2457 เมื่อครั้งเสด็จพระราชดำเนินไปทอดพระเนตรการซ้อมรบของกองทัพเรือที่สัตหีบ ได้พระราชนิพนธ์ “กาพย์เห่เรือยุคใหม่” พระราชทานแก่หนังสือสมุทรสาร  ซึ่งเป็นวรรณคดีปลุกใจให้รักชาติ สง่า อารัมภีร อัญเชิญมาใส่ทำนองเพลง บรรเลงโดยวงสุนทราภรณ์ ขับร้องครั้งแรกโดยหม่อมราชวงศ์ถนัดศรี สวัสดิวัตน์
ศิลปินที่เคยขับร้องเพลงนี้

ชรัมภ์ เทพชัย จากอัลบั้ม เพลงไทยยอดนิยม แผ่นเลเซอร์ดิสก์ ชุดที่ 8 (พ.ศ. 2535) และอัลบั้ม รักจากดวงใจ ชรัมภ์ เทพชัย
วัชระ ปานเอี่ยม จากอัลบั้ม ยามรัก 2 (พ.ศ. 2547)
กิตติคุณ เชียรสงค์
สุทธิพงษ์ วัฒนจัง
นคร มีโชคชัย
เนื้อร้อง

คำร้อง: พระบาทสมเด็จพระมงกุฏเกล้าเจ้าอยู่หัว ทำนอง: สง่า อารัมภีร
แหล่งข้อมูลอื่น

ฟังเพลงสีชัง เก็บถาวร 2006-11-16 ที่ เวย์แบ็กแมชชีน (ม.ร.ว. ถนัดศรี สวัสดิวัตน์)
ฟัง MIDI เพลงสีชัง
วิกเตอร์ เมาซุล

วิคเตอร์ มาซูล (Victor Mausul) นักมวยสากลชาวอินโดนีเซีย สถิติการชก 11 ครั้ง ชนะ 8 (น็อค 4) เสมอ 1 แพ้ 2
ประวัติ

เมาซุลเริ่มชกมวยสากลเมื่อ 7 สิงหาคม พ.ศ. 2546 ชนะน็อค ริชาร์ด ซันดีกัล ยก 6 จากนั้นขึ้นชก ชนะ 5 เสมอ 1 แล้วจึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 16 กันยายน พ.ศ. 2547 ชนะคะแนนอิบราฮิม อาโรบอย ได้แชมป์มาครอง แล้วขึ้นชกนอกรอบชนะน็อคชวาลย์ ส.วรพิน ยก 7 จากนั้นขึ้นชิงแชมป์อินโดนีเซียรุ่นซูเปอร์แบนตัมเวท เมื่อ 17 กุมภาพันธ์ พ.ศ. 2548 ซึ่งเมาซุลเป็นฝ่ายชนะคะแนนโมเซส เซรัมได้แชมป์มาครองอีก อีก 2 เดือนต่อมา เมาซุลขึ้นชิงแชมป์ WBO เอเชียรุ่นซูเปอร์เฟเธอร์เวทที่ว่างเมื่อ 21 เมษายน พ.ศ. 2548 กับประเทศ ส.ธนิกุล ซึ่งเมาซุลเป็นฝ่ายชนะคะแนนไปอย่างเป็นเอกฉันท์ แต่เมื่อไปป้องกันแชมป์ครั้งแรกที่ฟิลิปปินส์เมื่อ 19 พฤศจิกายน พ.ศ. 2548 เมาซุลเป็นฝ่ยแพ้น็อค ซ๊ซาร์ อมอนซอต ยก 8 เสียแชมป์ไป
หลังจากนั้น เมาซุลหยุดชกไปหนึ่งปีเต็ม กลับมาชกในเดือนธันวาคม พ.ศ. 2549 ก็เป็นฝ่ายแพ้น็อค อาบี เมเตียมัน ยก 3 เมาซุลจึงหยุดชกไป 5 ปี กลับมาชกอีกครั้งในช่วงปลายปี พ.ศ. 2554 ชนะ 1 แพ้ 1 หลังจากที่แพ้คะแนน เฮโร ตีโต เมื่อ 18 ธันวาคม พ.ศ. 2554 แล้ว เมาซุลก็ไม่ได้ขึ้นชกอีกเลย
เกียรติประวัติ

แชมป์อินโดนีเซียรุ่นซูเปอร์เฟเธอร์เวท (2547 - 2548)
แชมป์ WBO เอเชียแปซิฟิกรุ่นซูเปอร์เฟเธอร์เวท
ชิง 21 เมษายน 2548 ชนะคะแนน ประเทศ ส.ธนิกุล ที่ อินโดนีเซีย
เสียแชมป์ 19 พฤศจิกายน 2548 แพ้น็อค ซีซาร์ อมอนซอต ยก 8 ที่ ฟิลิปปินส์
วัดมณฑป (จังหวัดพระนครศรีอยุธยา)

| วัดมณฑป |
| --- | --- |


ที่ตั้ง: ตำบลหัวรอ อำเภอพระนครศรีอยุธยา จังหวัดพระนครศรีอยุธยา
นิกาย: มหานิกาย
 สถานีย่อยพระพุทธศาสนา
วัดมณฑป เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลหัวรอ อำเภอพระนครศรีอยุธยา จังหวัดพระนครศรีอยุธยา โดยตั้งอยู่ตรงข้ามพระราชวังจันทรเกษม
วัดมณฑปมีชื่ออยู่ในทำเนียบวัดหลวงของกรุงศรีอยุธยา สร้างเมื่อใดไม่ปรากฏหลักฐาน โดยวัดมณฑปเริ่มปรากฏชื่อครั้งแรกใน พระราชพงศาวดารกรุงศรีอยุธยา ฉบับพระจักรพรรดิพงศ์ (จาด) ฉบับที่ชำระใหม่ในช่วงกรุงรัตนโกสินทร์เมื่อคราว กบฏธรรมเถียร ในช่วงรัชสมัยของ สมเด็จพระเพทราชา ว่า ธรรมเถียร ผู้นำกบฏยืนช้างอยู่ที่วัดมณฑป ขุนหลวงสรศักดิ์ ที่กรมพระราชวังบวรสถานมงคลได้สั่งให้ยิงปืนใหญ่ใส่ช้างที่ธรรมเถียรขี่อยู่จนธรรมเถียรตกจากหลังช้างได้รับบาดเจ็บสาหัส
ในคราวเสียกรุงศรีอยุธยาครั้งที่ 2 เมื่อปี พ.ศ. 2310 กองทัพพม่าได้ใช้วัดมณฑปแห่งนี้เป็นที่ตั้งทัพ หลังจากถูกทิ้งร้างวัดมณฑปก็ได้รับการฟื้นฟูและพัฒนามาจนถึงปัจจุบัน
โบราณวัตถุและเสนาสนะ

โบราณวัตถุที่พบมีเศียรพระพุทธหินทรายและดินเผาและสำริด กระเบื้องมุงหลังคาชนิดกาบกล้วย กระเบื้องเชิงชาย พระพุทธรูปยืนทำด้วยไม้ขนาดใหญ่แต่ชำรุดมาก ฐานพระพุทธรูปดินเผา หัวตุ๊กตาดินเผา พระชัยสำริด โกศทองเหลือง
เสนาสนะ ได้แก่ อุโบสถทรงไทย อาคารเรียนพระปริยัติธรรมทรงปั้นหยามุขหน้ามีสานปูนปั้นแบบยุโรป เจดีย์ราย 4 องค์ ข้างวิหารหลวงพ่อยิ้ม ศาลาท่าน้ำทรงปั้นหยาริมน้ำหน้าวัด
สมเด็จพระราชินีตาจญ์ อัล-โมลูก

สมเด็จพระราชินีตาจญ์ อัล-โมลูก อัยรุมลู (เปอร์เซีย:تاج‌الملوک, พระราชสมภพ 17 มีนาคม ค.ศ. 1896 ณ บากู จักรวรรดิรัสเซีย - สวรรคต 10 มีนาคม ค.ศ. 1982 ณ อากาปุลโก ประเทศเม็กซิโก)  พระองค์เป็นพระมเหสีพระองค์ที่สองในพระเจ้าชาห์ เรซา ปาห์ลาวี ผู้ก่อตั้งราชวงศ์ปาห์ลาวี และครองราชย์ในช่วงปี ค.ศ. 1925-1941
พระราชประวัติ

สมเด็จพระราชินีตาจญ์ อัล-โมลูก พระมเหสีพระองค์ที่สองในพระเจ้าชาห์ เรซา ปาห์ลาวี เสด็จพระราชสมภพเมื่อวันที่ 17 มีนาคม ค.ศ. 1896 ณ กรุงเตหะราน ประเทศอิหร่าน มีพระนามเดิมว่า นิมตาจ คานุม เป็นธิดาของนายทัดเฟล โมลูก อัยรุมลู โดยนามสกุลอัยรุมลูซึ่งเป็นนามสกุลเดิมของพระองค์สามารถสะกดเป็น Ayrumlu, Eyrumlu และ Ayromloo และตระกูลนี้เป็นตระกูลของชาวอิหร่านเชื้อสายอาเซอร์ไบจาน พระองค์จึงสืบเชื้อสายชาวอาเซอรีด้วย ภายหลังจากการเสกสมรสกับพระเจ้าชาห์ เรซา ปาห์ลาวี พระภัสดา พระองค์จึงเปลี่ยนพระนามใหม่ซึ่งมีความหมายว่า มงกุฎของราชันย์ (Crown of the King)
พระราชกรณียกิจ

พระองค์เป็นพระราชินีอิหร่านพระองค์แรกที่ออกมาปรากฏตัวแก่สายตาของเหล่าพสกนิกร รวมไปถึงการปฏิบัติพระราชกรณียกิจต่อประชาชนภายนอก และพระองค์ยังมีบทบาทสำคัญในเรื่องของการยกเลิกการใช้ผ้าคลุมศีรษะของสตรีมุสลิม (ฮิญาบ) ในช่วงตลอดรัชกาลของพระภัสดาของพระองค์ ในช่วงฤดูหนาวปี ค.ศ. 1934 พระเจ้าชาห์ เรซา ปาห์ลาวีทรงต้องการแสดงให้เห็นการแต่งกายของสมเด็จพระราชินี และพระราชธิดาทั้งสองพระองค์ ในงานพระราชทานปริญญาบัตรวิทยาลัยครูเตหะราน โดยแต่งกายในฉลองพระองค์อย่างชาวยุโรปโดยปราศจากผ้าคลุมศีรษะ และถือเป็นครั้งแรกที่สมเด็จพระราชินีแห่งอิหร่านเปิดเผยพระองค์เองสู่สายตาประชาชน ภายหลังพระเจ้าชาห์ได้นำพระฉายาลักษณ์สมเด็จพระราชินี และพระราชธิดาลงข่าวโดยปราศจากผ้าคลุมศีรษะ ตั้งแต่นั้นเป็นต้นมาการใช้ผ้าคลุมศีรษะจึงได้ถูกยกเลิกอย่างเป็นทางการ และต่อมาภายหลังพระสวามีของพระองค์ พระเจ้าชาห์ เรซา ปาห์ลาวี ได้สละราชสมบัติในปี ค.ศ. 1941 พระโอรสของพระองค์จึงได้ครองราชย์สมบัติต่อในนาม  ชาห์โมฮัมหมัด เรซา ปาห์ลาวี
พระราชโอรส-ธิดา

สมเด็จพระราชินีตาจญ์ อัล-โมลูก และพระเจ้าชาห์ เรซา ปาห์ลาวี ทรงมีมีพระราชโอรส-ธิดาร่วมกัน 4 พระองค์ โดยเป็นพระราชโอรส 2 พระองค์ และพระราชธิดาอีก 2 พระองค์ อันได้แก่
เจ้าหญิงชามส์ ปาห์ลาวี (ประสูติ 18 ตุลาคม ค.ศ. 1917 - สิ้นพระชนม์ 29 กุมภาพันธ์ ค.ศ. 1996)
ชาห์โมฮัมหมัด เรซา ปาห์ลาวี (พระราชสมภพ 26 ตุลาคม ค.ศ. 1919  – สวรรคต 27 กรกฎาคม ค.ศ. 1980)
เจ้าหญิงอัชราฟ ปาห์ลาวี (ประสูติ 26 ตุลาคม ค.ศ. 1919 - สิ้นพระชนม์ 7 มกราคม ค.ศ. 2016)
เจ้าชายอาลี เรซา ปาห์ลาวี (ประสูติ 1 มีนาคม ค.ศ. 1922 - สิ้นพระชนม์ 17 ตุลาคม ค.ศ. 1954)
เจ้าหญิงชามส์ ปาห์ลาวี
ชาห์โมฮัมหมัด เรซา ปาห์ลาวี
เจ้าหญิงอัชราฟ ปาห์ลาวี
เจ้าชายอาลี เรซา ปาห์ลาวี
สวรรคต

สมเด็จพระราชินีตาจญ์ อัล-โมลูก เสด็จสวรรคตเมื่อวันที่ 10 มีนาคม ค.ศ. 1982 เมืองอากาปุลโก ประเทศเม็กซิโก ด้วยพระอาการโรคมะเร็งเม็ดเลือดขาว (ลูคีเมีย) โดยพระองค์เสด็จสวรรคตก่อนการครอบรอบวันเสด็จพระราชสมภพปีที่ 86 พรรษาของพระองค์เพียง 7 วัน สิริพระชนมายุได้ 85 พรรษา
หมู่เกาะโอกินาวะ

แผนที่ของหมู่เกาะโอกินาวะ
หมู่เกาะโอกินาวะ (ญี่ปุ่น: 沖縄諸島; โรมาจิ: Okinawa Shotō) เป็นหมู่เกาะและกลุ่มเกาะหลักของจังหวัดโอกินาวะในประเทศญี่ปุ่น หมู่เกาะโอกินาวะเป็นหนึ่งในหมู่เกาะรีวกีว ตั้งอยู่ระหว่างเกาะอามามิของจังหวัดคาโงชิมะทางตะวันออกเฉียงเหนือ และเกาะซากิชิมะทางตะวันตกเฉียงใต้
สุลต่านไซนัล ราชิด มูอัซซัม ชะฮ์ที่ 1

สุลต่านไซนัล ราซิด อัลมุดซัม ชาห์ที่ 1 เป็นสุลต่านองค์ที่ 22 ของรัฐเกอดะฮ์ ครองราชย์ตั้งแต่ ค.ศ. 1843–1854 รวมเวลาครองราชย์ 11 ปี พระองค์ขึ้นครองราชย์ต่อจากสุลต่านฮะมัด ทาจุดดิน ฮาลิม ชาห์ที่ 2
วัดมงคลโคธาวาส

| วัดมงคลโคธาวาส |
| --- | --- |


ชื่อสามัญ: วัดมงคลโคธาวาส, วัดหลวงพ่อปาน, วัดบางเหี้ยนอก
ที่ตั้ง: ตำบลคลองด่าน อำเภอบางบ่อ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูมงคลพิพัฒนคุณ (บรรจง เสตวณฺโณ)
 สถานีย่อยพระพุทธศาสนา
วัดมงคลโคธาวาส หรือ วัดหลวงพ่อปาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ อยู่ใกล้กับตลาดคลองด่าน ที่ดินที่ตั้งวัด มีเนื้อที่ 45 ไร่ 3 งาน 75 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา
วัดมงคลโคธาวาสเริ่มสร้างเมื่อวันที่ 15 เมษายน พ.ศ. 2300 เดิมมีชื่อว่า วัดบางเหี้ยนอก ตามชื่อตำบลบางเหี้ย เพราะตำบลนี้มีเหี้ยอยู่จำนวนมาก ในสมัยกรุงศรีอยุธยาเป็นราชธานีนั้น ไทยกับพม่าได้ทำศึกสงครามรบพุ่งกันเป็นระยะเวลายาวนาน ทำให้ราษฎรกลุ่มหนึ่งซึ่งมีฐานะค่อนข้างดี เกิดความเบื่อหน่ายในการรบทัพจับศึกได้อพยพหนีภัยสงคราม พาครอบครัวมาตั้งถิ่นฐานบ้านเรือนอยู่ใกล้กับแม่น้ำบางเหี้ย มีชื่อเรียกว่า โคกเศรษฐี (ปัจจุบันเรียกว่า บ้านสามเรือน) ประชาชนได้ช่วยกันสร้างวัด
ต่อมาพระบาทสมเด็จพระจุลจอมเกล้าเจ้าอยู่หัว ในครั้งพระองค์เสด็จมาประทับแรมอยู่ที่ประตูกั้นน้ำแม่น้ำบางเหี้ย (ประตูระบายน้ำชลหารพิจิตรในปัจจุบัน) เป็นเวลา 3 คืน เมื่อต้นปี พ.ศ. 2452 และได้สนทนาธรรมกับหลวงปู่ปาน เป็นที่สำราญพระราชหฤทัย พระองค์ได้พระราชทานสมณศักดิ์ถวายหลวงปู่ปานเป็น พระครูพิพัฒนิโรธกิจ (ปาน) ต่อมาวัดได้เปลี่ยนชื่อมาเป็น "วัดมงคลโคธาวาส" แต่ประชาชนทั่วไปยังติดเรียกขานกันว่า "วัดหลวงพ่อปาน" วัดได้รับวิสุงคามสีมาเมื่อวันที่ 19 มิถุนายน พ.ศ. 2512
รูปหล่อของหลวงพ่อปาน ซึ่งประดิษฐานอยู่ที่กุฏิของท่าน รูปหล่อนี้ทำขึ้นก่อนที่ท่านจะมรณภาพ ในวันขึ้น 5–7 ค่ำ เดือน 12 ของทุกปี จะมีการอัญเชิญรูปหล่อของหลวงพ่อปานไปจัดงานนมัสการและปิดทองหลวงพ่อปาน ณ ที่ว่าการอำเภอบางบ่อ
รายนามเจ้าอาวาส

หลวงพ่อกัน
พระครูพิพัฒนิโรธกิจ (ปาน)
หลวงพ่อเรือน
พระครูสุทธิรัตน์ (ทอง)
พระปลัด แวว
พระครูมงคลสาธุวัฒน์ (ชื่น ธมฺมโชติ)
พระครูมงคลพิพัฒนคุณ (บรรจง เสตวณฺโณ)
ยูฟ่ายูโรปาลีก ฤดูกาล 2021–22 รอบคัดเลือกและรอบเพลย์ออฟ

ยูฟ่ายูโรปาลีก ฤดูกาล 2021–22 รอบคัดเลือกและรอบเพลย์ออฟ เริ่มต้นในวันที่ 3 สิงหาคม และ สื้นสุดในวันที่ 26 สิงหาคม ค.ศ. 2021.
ทั้งหมด 28 ทีมที่เข้าร่วมการแข่งขันในระบบการคัดเลือกของ ยูฟ่ายูโรปาลีก ฤดูกาล 2021–22, ซึ่งรวมไปถึงรอบคัดเลือก, กับ 10 ทีมในตัวแทนที่ชนะเลิศจากลีกและหกทีมในตัวแทนจากลีก, และรอบเพลย์ออฟ. 10 ผู้ชนะในรอบเพลย์ออฟจะได้ผ่านเข้าสู่ รอบแบ่งกลุ่ม, ที่จะเข้าร่วม 12 ทีมนั้นเข้าสู่ในรอบแบ่งกลุ่ม, หกผู้แพ้ของ แชมเปียนส์ลีก รอบเพลย์ออฟ (สี่ทีมจาก ตัวแทนที่ชนะเลิศจากลีก และสองทีมจาก ตัวแทนจากลีก), และสี่ทีมผู้แพ้ตัวแทนจากลีกของ แชมเปียนส์ลีก รอบคัดเลือกรอบสาม.
เวลาต่างๆ คือ CEST (UTC+2), เป็นไปตามรายการโดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีม

ในรอบคัดเลือกรอบสาม, แต่ละทีมจะถูกแบ่งออกเป็นสองเส้นทาง:
ตัวแทนที่ชนะเลิศจากลีก (10 ทีม): 10 ทีมที่เข้าสู่รอบนี้ (10 ทีมผู้แพ้ของ แชมเปียนส์ลีก ตัวแทนที่ชนะเลิศจากลีก รอบคัดเลือกรอบสอง).
ตัวแทนหลัก (6 ทีม): 6 ทีมที่เข้าสู่รอบนี้ (ประกอบไปด้วย 3 ทีมผู้แพ้ของ แชมเปียนส์ลีก ตัวแทนจากลีก รอบคัดเลือกรอบสอง).
ผู้ชนะของรอบคัดเลิอกรอบสามจะได้ผสมผสานอยู่ในเส้นทางเดี่ยวสำหรับรอบเพลย์ออฟ:
รอบเพลย์ออฟ (20 ทีม): 12 ทีมที่เข้าสู่รอบนี้ (ประกอบไปด้วย 6 ทีมผู้แพ้ของ แชมเปียนส์ลีก ตัวแทนที่ชนะเลิศจากลีก รอบคัดเลือกรอบสาม), และ 8 ผู้ชนะของรอบคัดเลือกรอบสาม.
ทีมทั้งหมดที่ตกรอบจากรอบคัดเลือกและรอบเพลย์ออฟจะเข้าสู่ ยูโรปาคอนเฟอเรนซ์ลีก:
5 ผู้แพ้ของตัวแทนที่ชนะเลิศจากลีก รอบคัดเลือกรอบสาม เข้าสู่ ตัวแทนที่ชนะเลิศจากลีก รอบเพลย์ออฟ.
3 ผู้แพ้ของตัวแทนหลัก รอบคัดเลือกรอบสาม เข้าสู่ ตัวแทนหลัก รอบเพลย์ออฟ.
10 ผู้แพ้ของรอบเพลย์ออฟเข้าสู่ รอบแบ่งกลุ่ม.
ด้านล่างนี้คือทีมที่เข้าร่วม (กับพวกเขาในปี ค.ศ. 2021 ค่าสัมประสิทธิ์สโมสรยูฟ่า, จะไม่ถูกนำมาใช้ในการจัดทีมวางสำหรับรอบคัดเลือกและรอบเพลย์ออฟ, อย่างไรก็ตาม), ถูกจัดกลุ่มโดยรอบที่เริ่มต้นของพวกเขา.
CH Q3 ผู้แพ้ของแชมเปียนส์ลีก รอบคัดเลือกรอบสาม (ตัวแทนที่ชนะเลิศจากลีก).
CH Q2 ผู้แพ้ของแชมเปียนส์ลีก รอบคัดเลือกรอบสอง (ตัวแทนที่ชนะเลิศจากลีก).
LP Q2 ผู้แพ้ของแชมเปียนส์ลีก รอบคัดเลือกรอบสอง (ตัวแทนจากลีก).
ตารางการแข่งขัน

ตารางการแข่งขันของการแข่งขันเป็นไปดังนี้ (การจับสลากทั้งหมดจะจัดขึ้นที่สำนักงานใหญ่ยูฟ่าในเมืองนียง, ประเทศสวิตเซอร์แลนด์).
| รอบ | วันที่จับสลาก | เลกแรก | เลกสอง |
| --- | --- | --- | --- |
| รอบคัดเลือกรอบสาม | 19 กรกฎาคม ค.ศ. 2021 | 5 สิงหาคม ค.ศ. 2021 | 12 สิงหาคม ค.ศ. 2021 |
| รอบเพลย์ออฟ | 2 สิงหาคม ค.ศ. 2021 | 19 สิงหาคม ค.ศ. 2021 | 26 สิงหาคม ค.ศ. 2021 |
รอบคัดเลือกรอบสาม

การจับสลากสำหรับรอบคัดเลือกรอบสามจะจัดขึ้นในวันที่ 19 กรกฎาคม ค.ศ. 2021, 13:00 CEST.
รอบคัดเลือกรอบสาม > การจัดทีมวาง

ทั้งหมด 16 ทีมที่ลงเล่นในรอบคัดเลือกรอบสาม. พวกเขาได้ถูกแบ่งออกเป็นสองทาง:
ตัวแทนที่ชนะเลิศจากลีก (10 ทีม): 10 ผู้แพ้ของยูฟ่าแชมเปียนส์ลีก ฤดูกาล 2021–22 รอบคัดเลือกรอบสอง (ตัวแทนที่ชนะเลิศจากลีก), ผู้ที่มีสถานะไม่เป็นที่รู้จัก ณ เวลาของการจับสลาก. ไม่มีทีมวาง. เนื่องจากเหตุผลทางการเมือง, ทีมที่มาจากอาเซอร์ไบจานและอาร์มีเนียจะไม่ถูกจับสลากมาพบกันเอง, ดังนั้นผู้แพ้ของคู่ระหว่าง เนฟต์ชี บากู/โอลิมเบียโกส และ อลาชเคิร์ต/เชริฟฟ์ ติรัสปอล จะไม่ถูกจับสลากมาพบกันเอง.
ตัวแทนหลัก (6 ทีม): แต่ละทีมจะเป็นทีมวางตามต่อไปนี้:
ทีมวาง: 3 ทีมที่เข้าสู่ในรอบนี้.
ไม่ได้เป็นทีมวาง: 3 ผู้แพ้ของยูฟ่าแชมเปียนส์ลีก ฤดูกาล 2021–22 รอบคัดเลือกรอบสอง (ตัวแทนจากลีก), ผู้ที่มีสถานะไม่เป็นที่รู้จัก ณ เวลาของการจับสลาก. แต่ละทีมที่มาจากสมาคมเดียวกันจะไม่ถูกจับสลากมาพบกันเอง, ดังนั้นทีมต่อไปนี้จะไม่ถูกจับสลากมาพบกันเอง:
สกอตแลนด์: เซนต์ จอห์นสโตนและผู้แพ้ของคู่ระหว่าง เซลติก/มีจือแลน
เช็กเกีย: จาโบลเนคและผู้แพ้ของคู่ระหว่าง สปาร์ตา ปราก/ราพีทวีน
ทีมแรกที่ถูกจับสลากในแต่ละคู่จะเป็นทีมเจ้าบ้านของเลกแรก.
รอบคัดเลือกรอบสาม > สรุปผลการแข่งขัน

เลกแรกจะลงเล่นในวันที่ 3 และ 5 สิงหาคม, และเลกที่สองจะลงเล่นในวันที่ 10 และ 12 สิงหาคม ค.ศ. 2021.
ผู้ชนะของแต่ละคู่จะผ่านเข้าสู่รอบเพลย์ออฟ. ผู้แพ้จะถูกย้ายไปสู่ ยูโรปาคอนเฟอเรนซ์ลีก รอบเพลย์ออฟ ของเส้นทางตนเองของพวกเขา.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| โอโมเนีย  | 2–2  (ดวลลูกโทษ 5–4) |  ฟลอรา | 1–0 | 1–2  (ต่อเวลา)  |
| มูรา  | 1–0 |  ชัลกิริส | 0–0 | 1–0  |
| ไครัต  | 2–3 |  อลาชเคิร์ต | 0–0 | 2–3  (ต่อเวลา)  |
| ลินคอล์น เรด อิมป์ส  | 2–4 |  สโลวาน บราติสลาวา | 1–3 | 1–1  |
| เนฟต์ชี บากู  | 2–5 |  เอชเจเค | 2–2 | 0–3 |
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| จาโบลเนค  | 2–7 |  เซลติก | 2–4 | 0–3  |
| ราพีท วีน  | 4–2 |  อานอร์โทซิส ฟามากุสตา | 3–0 | 1–2  |
| กาลาทาซาไร  | 5–3 |  เซนต์ จอห์นสโตน | 1–1 | 4–2 |
รอบคัดเลือกรอบสาม > ตัวแทนที่ชนะเลิศจากลีก

5 สิงหาคม ค.ศ. 2021
| โอโมเนีย  | 1–0 |  ฟลอรา |
| --- | --- | --- |
| Tzionis  12' | รายงาน |  |
ผู้ชม: 8,033 คน
ผู้ตัดสิน: Radu Petrescu (โรมาเนีย)
10 สิงหาคม ค.ศ. 2021
| ฟลอรา  | 2–1 (ต่อเวลาพิเศษ) |  โอโมเนีย |
| --- | --- | --- |
| Sappinen  48', 88' | รายงาน | Kakoullis  43' |
ลูกโทษ
| Ojamaa  Zenjov  Lilander  Lukka  Alliku  Reinkort  | 4–5 |  Gómez  Papoulis  Atiemwen  Psaltis  Lang  Yuste |
ผู้ชม: 1,560 คน
ผู้ตัดสิน: Ivan Kružliak (สโลวาเกีย)
รวมผลสองนัด เสมอ 2–2. โอโมเนีย ชนะลูกโทษ 5–4.
5 สิงหาคม ค.ศ. 2021
20:00
| มูรา  | 0–0 |  ชัลกิริส |
| --- | --- | --- |
|  | รายงาน |  |
ผู้ชม: 2,500 คน
ผู้ตัดสิน: Andreas Ekberg (สวีเดน)
12 สิงหาคม ค.ศ. 2021
| ชัลกิริส  | 0–1 |  มูรา |
| --- | --- | --- |
|  | รายงาน | Kous  12' |
ผู้ชม: 2,921 คน
ผู้ตัดสิน: Bartosz Frankowski (โปแลนด์)
รวมผลสองนัด มูรา ชนะ 1–0.
5 สิงหาคม ค.ศ. 2021
| ไครัต  | 0–0 |  อลาชเคิร์ต |
| --- | --- | --- |
|  | รายงาน |  |
ผู้ชม: 0 คน
ผู้ตัดสิน: Aleksei Kulbakov (เบลารุส)
12 สิงหาคม ค.ศ. 2021
| อลาชเคิร์ต  | 3–2 (ต่อเวลาพิเศษ) |  ไครัต |
| --- | --- | --- |
| Embaló  43', 50' Glišić  104' | รายงาน | Abiken  45+1' Shushenachev  61' |
ผู้ชม: 7,000 คน
ผู้ตัดสิน: Lawrence Visser (เบลเยียม)
รวมผลสองนัด อลาชเคิร์ต ชนะ 3–2.
5 สิงหาคม ค.ศ. 2021
18:00
| ลินคอล์น เรด อิมป์ส  | 1–3 |  สโลวาน บราติสลาวา |
| --- | --- | --- |
| Walker  73' (ลูกโทษ) | รายงาน | Kashia  16' Zmrhal  48' Henty  69' |
ผู้ชม: 637 คน
ผู้ตัดสิน: Athanasios Tzilos (กรีซ)
10 สิงหาคม ค.ศ. 2021
20:30
| สโลวาน บราติสลาวา  | 1–1 |  ลินคอล์น เรด อิมป์ส |
| --- | --- | --- |
| Zmrhal  38' | รายงาน | K. Gómez  90' |
ผู้ชม: 4,688 คน
ผู้ตัดสิน: Mykola Balakin (ยูเครน)
รวมผลสองนัด สโลวาน บราติสลาวา ชนะ 4–2.
3 สิงหาคม ค.ศ. 2021
| เนฟต์ชี บากู  | 2–2 |  เอชเจเค |
| --- | --- | --- |
| Bougrine  59' Mahmudov  80' | รายงาน | Ro. Riski  61' Jair  65' |
ผู้ชม: 3,500 คน
ผู้ตัดสิน: William Collum (สกอตแลนด์)
12 สิงหาคม ค.ศ. 2021
| เอชเจเค  | 3–0 |  เนฟต์ชี บากู |
| --- | --- | --- |
| Ri. Riski  46' Ro. Riski  60' (ลูกโทษ), 89' | รายงาน |  |
ผู้ชม: 4,068 คน
ผู้ตัดสิน: Deniz Aytekin (เยอรมนี)
รวมผลสองนัด เอชเจเค ชนะ 5–2.
รอบคัดเลือกรอบสาม > ตัวแทนหลัก

5 สิงหาคม ค.ศ. 2021
17:45
| จาโบลเนค  | 2–4 |  เซลติก |
| --- | --- | --- |
| Pilař  17' Bitton  85' (o.g.) | รายงาน | Abada  12' Furuhashi  16' Forrest  64' Christie  90' |
ผู้ชม: 4,805 คน
ผู้ตัดสิน: Halil Umut Meler (ตุรกี)
12 สิงหาคม ค.ศ. 2021
| เซลติก  | 3–0 |  จาโบลเนค |
| --- | --- | --- |
| Turnbull  26', 62' Forrest  70' | รายงาน |  |
ผู้ชม: 50,076 คน
ผู้ตัดสิน: Daniel Siebert (เยอรมนี)
รวมผลสองนัด เซลติก ชนะ 7–2.
5 สิงหาคม ค.ศ. 2021
20:30
| ราพีท วีน  | 3–0 |  อานอร์โทซิส ฟามากุสตา |
| --- | --- | --- |
| Kara  35' Fountas  65' Grüll  83' | รายงาน |  |
ผู้ชม: 11,400 คน
ผู้ตัดสิน: Maurizio Mariani (อิตาลี)
12 สิงหาคม ค.ศ. 2021
| อานอร์โทซิส ฟามากุสตา  | 2–1 |  ราพีท วีน |
| --- | --- | --- |
| Lafferty  45+1' Roushias  88' | รายงาน | Kara  64' |
ผู้ชม: 3,574 คน
ผู้ตัดสิน: Aleksandar Stavrev (นอร์ทมาซิโดเนีย)
รวมผลสองนัด ราพีท วีน ชนะ 4–2.
5 สิงหาคม ค.ศ. 2021
| กาลาทาซาไร  | 1–1 |  เซนต์ จอห์นสโตน |
| --- | --- | --- |
| Boey  60' | รายงาน | Kerr  58' (ลูกโทษ) |
ผู้ชม: 6,216 คน
ผู้ตัดสิน: Sandro Schärer (สวิตเซอร์แลนด์)
12 สิงหาคม ค.ศ. 2021
| เซนต์ จอห์นสโตน  | 2–4 |  กาลาทาซาไร |
| --- | --- | --- |
| Çipe  37' (o.g.) O'Halloran  90+4' | รายงาน | Diagne  30' Aktürkoğlu  64' Feghouli  70' Kılınç  90+2' |
ผู้ชม: 9,106 คน
ผู้ตัดสิน: Andris Treimanis (ลัตเวีย)
รวมผลสองนัด กาลาทาซาไร ชนะ 5–3.
รอบเพลย์ออฟ

การจับสลากสำหรับรอบเพลย์ออฟจะจัดขึ้นในวันที่ 2 สิงหาคม ค.ศ. 2021, 13:00 CEST.
รอบเพลย์ออฟ > การจัดทีมวาง

ทั้งหมด 20 ทีมลงเล่นในรอบเพลย์ออฟ. แต่ละทีมจะเป็นทีมวางที่อยู่ในสี่ "กลุ่มลำดับความสำคัญ":
ลำดับความสำคัญ 1: 6 ทีมที่เข้าสู่ในรอบนี้.
ลำดับความสำคัญ 2: 6 ผู้แพ้ของยูฟ่าแชมเปียนส์ลีก ฤดูกาล 2021–22 รอบคัดเลือกรอบสาม (ตัวแทนที่ชนะเลิศจากลีก), ผู้ที่มีสถานะไม่เป็นที่รู้จัก ณ เวลาของการจับสลาก
ลำดับความสำคัญ 3: 5 ผู้ชนะของรอบคัดเลือกรอบสาม (ตัวแทนที่ชนะเลิศจากลีก), ผู้ที่มีสถานะไม่เป็นที่รู้จัก ณ เวลาของการจับสลาก
ลำดับความสำคัญ 4: 3 ผู้ชนะของรอบคัดเลือกรอบสาม (ตัวแทนหลัก), ผู้ที่มีสถานะไม่เป็นที่รู้จัก ณ เวลาของการจับสลาก
ขั้นตอนของการจับสลากเป็นไปดังนี้:
สามทีมของลำดับความสำคัญ 4 จะถูกจับสลากพบกับทีมของลำดับความสำคัญ 1 ที่จะผลิตสามคู่, จนกระทั่งไม่มีทีมของลำดับความสำคัญ 4 หลงเหลือ.
สามทีมที่เหลือของลำดับความสำคัญ 1 จะถูกจับสลากพบกับทีมของลำดับความสำคัญ 3 ที่จะผลิตสามคู่, จนกระทั่งไม่มีทีมของลำดับความสำคัญ 1 หลงเหลือ.
สองทีมที่เหลือของลำดับความสำคัญ 3 จะถูกจับสลากพบกับทีมของลำดับความสำคัญ 2 ที่จะผลิตสองคู่, จนกระทั่งไม่มีทีมของลำดับความสำคัญ 3 หลงเหลือ.
สี่ทีมที่เหลือของลำดับความสำคัญ 2  จะถูกจับสลากพบกันเองที่จะผลิตสองคู่.
ไม่มีการป้องกันประเทศสำหรับรอบนี้, ดังนั้นทีมที่มาจากสมาคมเดียวกันจะถูกจับสลากมาพบกันเอง, ทีมแรกที่ถูกจับสลากในแต่ละคู่จะเป็นทีมเจ้าบ้านของเลกแรก.
| ลำดับความสำคัญ 1 | ลำดับความสำคัญ 2 | ลำดับความสำคัญ 3 | ลำดับความสำคัญ 4 |
| --- | --- | --- | --- |
|    อาเซ็ด   เฟแนร์บาห์แช   ซอร์ยา ลูแฮนสค์   รอยัล อันต์เวิร์ป   สตวร์ม กราซ   แรนเดอร์ส  |    แลเกีย วอร์ซอ   สลาเวีย ปราฮา   โอลิมเบียโกส   ซีเอฟอาร์ คลูช   เรนเจอส์   เรดสตาร์ เบลเกรด  |    สโลวาน บราติสลาวา   มูรา   อลาชเคิร์ต   โอโมเนีย   เอชเจเค  |    เซลติก   ราพีท วีน   กาลาทาซาไร  |
รอบเพลย์ออฟ > สรุปผลการแข่งขัน

เลกแรกจะลงเล่นในวันที่ 17, 18 และ 19 สิงหาคม, และเลกที่สองจะลงเล่นในวันที่ 26 สิงหาคม ค.ศ.  2021.
ผู้ชนะของแต่ละคู่จะผ่านเข้าสู่ รอบแบ่งกลุ่ม. ผู้แพ้จะย้ายไปสู่ ยูโรปาคอนเฟอเรนซ์ลีก รอบแบ่งกลุ่ม.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| แรนเดอร์ส  | 2–3 |  กาลาทาซาไร | 1–1 | 1–2  |
| ราพีท วีน  | 6–2 |  ซอร์ยา ลูแฮนสค์ | 3–0 | 3–2  |
| เซลติก  | 3–2 |  อาเซ็ด | 2–0 | 1–2  |
| เฟแนร์บาห์แช  | 6–2 |  เอชเจเค | 1–0 | 5–2  |
| มูรา  | 1–5 |  สตวร์ม กราซ | 1–3 | 0–2  |
| โอโมเนีย  | 4–4  (ดวลลูกโทษ 2–3) |  รอยัล อันต์เวิร์ป | 4–2 | 0–2  (ต่อเวลา)  |
| โอลิมเบียโกส  | 5–2 |  สโลวาน บราติสลาวา | 3–0 | 2–2  |
| เรนเจอส์  | 1–0 |  อลาชเคิร์ต | 1–0 | 0–0  |
| สลาเวีย ปราฮา  | 3–4 |  แลเกีย วอร์ซอ | 2–2 | 1–2  |
| เรดสตาร์ เบลเกรด  | 6–1 |  ซีเอฟอาร์ คลูช | 4–0 | 2–1 |